CELEX: 32014R1271
Language: el
Date: 2014-11-28 00:00:00
Title: Εκτελεστικός κανονισμός (ΕΕ) αριθ. 1271/2014 της Επιτροπής, της 28ης Νοεμβρίου 2014 , για την έγκριση αύξησης των ορίων εμπλουτισμού του οίνου που παράγεται από σταφύλια που τρυγήθηκαν το 2014 από ορισμένες οινοποιήσιμες ποικιλίες αμπέλου σε ορισμένες αμπελουργικές περιοχές ή σε τμήμα αυτών

29.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1271/2014 ΤΗΣ ΕΠΙΤΡΟΠΉΣ
   της 28ης Νοεμβρίου 2014
   για την έγκριση αύξησης των ορίων εμπλουτισμού του οίνου που παράγεται από σταφύλια που τρυγήθηκαν το 2014 από ορισμένες οινοποιήσιμες ποικιλίες αμπέλου σε ορισμένες αμπελουργικές περιοχές ή σε τμήμα αυτών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 91,
   Εκτιμώντας τα ακόλουθα:
   
               (1)
            
            
               Το παράρτημα VIII τμήμα I σημείο Α.3 του κανονισμού (ΕΕ) αριθ. 1308/2013 προβλέπει ότι, κατά τα έτη στη διάρκεια των οποίων επικρατούν εξαιρετικά δυσμενείς κλιματικές συνθήκες, τα κράτη μέλη μπορούν να ζητούν αύξηση κατά 0,5 % των ορίων του κατ' όγκο αλκοολικού τίτλου (εμπλουτισμού) του οίνου.
            
         
               (2)
            
            
               Το Βέλγιο, η Βουλγαρία, η Τσεχική Δημοκρατία, η Γερμανία, η Γαλλία, η Κροατία, η Ιταλία, η Ουγγαρία, η Αυστρία, η Ρουμανία, η Σλοβενία και η Σλοβακία ζήτησαν αύξηση των ορίων εμπλουτισμού του οίνου που παράγεται από σταφύλια τα οποία τρυγήθηκαν το 2014, δεδομένου ότι οι κλιματικές συνθήκες κατά την καλλιεργητική περίοδο ήταν εξαιρετικά δυσμενείς. Το εν λόγω αίτημα υποβλήθηκε από τη Βουλγαρία, την Τσεχική Δημοκρατία, την Κροατία, την Ουγγαρία, την Αυστρία, τη Ρουμανία, τη Σλοβενία και τη Σλοβακία για όλες τις αμπελουργικές περιοχές τους. Το Βέλγιο υπέβαλε την αίτηση για μία περιφέρεια, η Γερμανία για ορισμένες περιοχές και τμήματα των περιφερειών Mosel και Saale-Unstrut, η Γαλλία για ορισμένους δήμους εντός των διαμερισμάτων Aude και Hérault, και η Ιταλία για ορισμένες περιφέρειες της Βόρειας και Κεντρικής Ιταλίας και μια ζώνη ΠΟΠ στις περιοχές Umbria, Lazio. Το Βέλγιο, η Γαλλία και η Ιταλία ζήτησαν την αύξηση των ορίων εμπλουτισμού του οίνου που παράγεται από σταφύλια για όλες τις ποικιλίες που αναπτύσσονται στις περιοχές που επλήγησαν από τις εξαιρετικά δυσμενείς καιρικές συνθήκες. Η Γερμανία ζήτησε την αύξηση του εμπλουτισμού μόνο για τους οίνους που παράγονται από συγκεκριμένες οινοποιήσιμες ποικιλίες αμπέλου που επλήγησαν για τις περιοχές Baden, Württemberg και Mecklenburger Landwein, καθώς και για το σχετικό τμήμα της περιοχής Saale-Unstrut.
            
         
               (3)
            
            
               Λόγω των εξαιρετικά δυσμενών καιρικών συνθηκών κατά το 2014, τα όρια για την αύξηση του φυσικού κατ' όγκο αλκοολικού τίτλου που προβλέπονται στο παράρτημα VIII τμήμα I σημείο Α.2 του κανονισμού (ΕΕ) αριθ. 1308/2013 δεν επιτρέπουν, σε ορισμένες αμπελουργικές περιοχές ή σε τμήμα αυτών, την παραγωγή οίνου με τον ενδεδειγμένο ολικό αλκοολικό τίτλο από όλες ή ορισμένες οινοποιήσιμες ποικιλίες αμπέλου για τον οποίο υπάρχει κανονικά ζήτηση στην αγορά.
            
         
               (4)
            
            
               Λαμβάνοντας υπόψη τον σκοπό του παραρτήματος VIII τμήμα I του κανονισμού (ΕΕ) αριθ. 1308/2013, και συγκεκριμένα όσον αφορά την αποθάρρυνση και τον περιορισμό του εμπλουτισμού του οίνου, και δεδομένου του έκτακτου χαρακτήρα της παρέκκλισης στο σημείο Α.3 του εν λόγω τμήματος, η έγκριση για την αύξηση των ορίων εμπλουτισμού του οίνου πρέπει να χορηγηθεί μόνο για τις αμπελουργικές περιοχές ή τμήματα αυτών που επλήγησαν από εξαιρετικά δυσμενείς κλιματικές συνθήκες. Συνεπώς, στο Βέλγιο, η έγκριση θα πρέπει να χορηγηθεί μόνο για την περιφέρεια της Βαλονίας που έχει πληγεί από τις εν λόγω κλιματικές συνθήκες. Στη Γερμανία, η έγκριση θα πρέπει να χορηγηθεί μόνο για οίνους από ποικιλίες αμπέλου Blauer Spätburgunder, Schwarzriesling, Blauer Gutedel, Weißer Gutedel και Blauer Trollinger που επλήγησαν από αυτές τις κλιματικές συνθήκες στην περιοχή του Baden· για τους οίνους που προέρχονται από όλες τις ερυθρές οινοποιήσιμες ποικιλίες αμπέλου οι οποίες επλήγησαν από τις εν λόγω κλιματικές συνθήκες στις περιοχές Hessische Bergstraße και Rheingau· από όλες τις ερυθρές οινοποιήσιμες ποικιλίες αμπέλου και από τις λευκές οινοποιήσιμες ποικιλίες αμπέλου Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling και Weißer Burgunder που επλήγησαν από αυτές τις κλιματικές συνθήκες στο τμήμα της περιοχής Saale-Unstrut· από την οινοποιήσιμη ποικιλία αμπέλου Blauer Trollinger που έχει πληγεί από αυτές τις κλιματικές συνθήκες στην περιοχή Württemberg· από τις οινοποιήσιμες ποικιλίες αμπέλου Phoenix, Mueller-Thurgau, Elbling και,, Regent που επλήγησαν από τις εν λόγω κλιματικές συνθήκες στην περιοχή Mecklenburger Landwein· και από όλες τις οινοποιήσιμες ποικιλίες αμπέλου στις περιοχές Ahr, Mittelrhein, Nahe, Pfalz και Rheinhessen και σε τμήμα της περιοχής Mosel που επλήγησαν από τις κλιματικές αυτές συνθήκες. Ως εκ τούτου, στη Γαλλία, η έγκριση θα πρέπει να χορηγηθεί μόνο για περιορισμένο αριθμό δήμων του διοικητικού διαμερίσματος Aude και Hérault που επλήγησαν από τις κλιματικές αυτές συνθήκες. Στην Ιταλία, η έγκριση θα πρέπει να χορηγηθεί μόνο στις περιοχές Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo, Puglia και στην περιοχή της προστατευόμενης ονομασίας προέλευσης «Orvieto» στις περιφέρειες Umbria και Lazio, που επλήγησαν από τις κλιματικές αυτές συνθήκες.
            
         
               (5)
            
            
               Ως εκ τούτου, κρίνεται σκόπιμο να εγκριθεί η αύξηση των ορίων εμπλουτισμού του οίνου που παράγεται από οινοποιήσιμες ποικιλίες αμπέλου που τρυγήθηκαν το 2014 στις αμπελουργικές περιοχές του Βελγίου, της Βουλγαρίας, της Τσεχικής Δημοκρατίας, της Γερμανίας, της Γαλλίας, της Κροατίας, της Ιταλίας, της Ουγγαρίας, της Αυστρίας, της Ρουμανίας, της Σλοβενίας και της Σλοβακίας ή σε τμήμα αυτών.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το παράρτημα VIII τμήμα I σημείο Α.3 του κανονισμού (ΕΚ) αριθ. 1308/2013, στις αμπελουργικές περιοχές ή σε τμήμα αυτών που απαριθμούνται στο παράρτημα του παρόντος κανονισμού και για όλες ή ορισμένες οινοποιήσιμες ποικιλίες αμπέλου, όπως διευκρινίζεται στο εν λόγω παράρτημα, η αύξηση του φυσικού κατ' όγκο αλκοολικού τίτλου των νωπών σταφυλιών που τρυγήθηκαν το 2014, του γλεύκους σταφυλιών, του γλεύκους σταφυλιών που έχει υποστεί ζύμωση, του νεαρού οίνου που βρίσκεται ακόμα σε ζύμωση και του οίνου που παράγονται από σταφύλια που τρυγήθηκαν το 2014 δεν υπερβαίνει τα ακόλουθα όρια:
   
               α)
            
            
               3,5 % vol. στην αμπελουργική ζώνη Α, που αναφέρεται στο προσάρτημα Ι του παραρτήματος VII του κανονισμού (ΕΕ) αριθ. 1308/2013·
            
         
               β)
            
            
               2,5 % vol. στην αμπελουργική ζώνη Β, που αναφέρεται στο προσάρτημα Ι του παραρτήματος VII του κανονισμού (ΕΕ) αριθ. 1308/2013·
            
         
               γ)
            
            
               2,0 % vol. στην αμπελουργική ζώνη Γ που αναφέρεται στο προσάρτημα Ι του παραρτήματος VII του κανονισμού (ΕΕ) αριθ. 1308/2013.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2014.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      Οινοποιήσιμες ποικιλίες αμπέλου και αμπελουργικές περιοχές ή τμήμα αυτών όπου εγκρίνεται η αύξηση του ορίου εμπλουτισμού σύμφωνα με το άρθρο 1
      
                  Κράτος μέλος
               
               
                  Αμπελουργικές περιοχές ή τμήμα αυτών (αμπελουργική ζώνη)
               
               
                  Ποικιλίες
               
            
                  Βέλγιο
               
               
                  Αμπελουργικές περιοχές στη Βαλονία (ζώνη Α)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Βουλγαρία
               
               
                  Όλες οι αμπελουργικές περιοχές (ζώνη Γ)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Τσεχική Δημοκρατία
               
               
                  Όλες οι αμπελουργικές περιοχές (ζώνες Α και B)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Γερμανία
               
               
                  Η αμπελουργική περιοχή στο Ahr
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Η αμπελουργική περιοχή στο Baden (ζώνη B)
               
               
                  Εγκεκριμένες οινοποιήσιμες ποικιλίες αμπέλου: Blauer Spätburgunder, Schwarzriesling, Blauer Gutedel, Weißer Gutedel και Blauer Trollinger
               
            
                  Η αμπελουργική περιοχή στο Hessische Bergstraße (ζώνη Α)
               
               
                  Όλες οι εγκεκριμένες ερυθρές οινοποιήσιμες ποικιλίες αμπέλου
               
            
                  Η αμπελουργική περιοχή στο Mittelrhein (ζώνη Α)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Η αμπελουργική περιοχή στο Mosel, με εξαίρεση την περιοχή Perl, Oberperl, Nennig και Sehndorf (ζώνη Α)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Η αμπελουργική περιοχή στο Nahe (ζώνη Α)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Η αμπελουργική περιοχή στο Pfalz (ζώνη Α)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Η αμπελουργική περιοχή στο Rheingau (ζώνη Α)
               
               
                  Όλες οι εγκεκριμένες ερυθρές οινοποιήσιμες ποικιλίες αμπέλου
               
            
                  Η αμπελουργική περιοχή στο Rheinhessen (ζώνη Α)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Η αμπελουργική περιοχή στο Saale-Unstrut, εξαιρουμένης της περιοχής Potsdam-Mittelmark (ζώνη Α)
               
               
                  Όλες οι εγκεκριμένες ερυθρές οινοποιήσιμες ποικιλίες αμπέλου και οι λευκές οινοποιήσιμες ποικιλίες αμπέλου: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling and Weißer Burgunder
               
            
                  Η αμπελουργική περιοχή στο Württemberg (ζώνη Α)
               
               
                  Η οινοποιήσιμη ποικιλία αμπέλου Blauer Trollinger
               
            
                  Η αμπελουργική περιοχή στο Mecklenburger Landwein (ζώνη Α)
               
               
                  Οι οινοποιήσιμες ποικιλίες αμπέλου: Phoenix, Müller-Thurgau, Elbling και Regent
               
            
                  Γαλλία
               
               
                  Οι ακόλουθοι δήμοι (ζώνη Γ):
                  
                              —
                           
                           
                              στο Διαμέρισμα Aude: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal και Villesiscle,
                           
                        
                              —
                           
                           
                              στο Διαμέρισμα Hérault: Beaufort, Montels, Olonzac και Oupia.
                           
                        
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Κροατία
               
               
                  Όλες οι αμπελουργικές περιοχές (ζώνες Β και Γ)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Ιταλία
               
               
                  Αμπελουργικές περιοχές στις περιοχές Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo, Puglia και στην περιοχή της ΠΟΠ «Orvieto» (ζώνη Γ)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Ουγγαρία
               
               
                  Όλες οι αμπελουργικές περιοχές (ζώνη Γ)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Αυστρία
               
               
                  Όλες οι αμπελουργικές περιοχές (ζώνη B)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Ρουμανία
               
               
                  Όλες οι αμπελουργικές περιοχές (ζώνες Β και Γ)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Σλοβενία
               
               
                  Όλες οι αμπελουργικές περιοχές (ζώνες Β και Γ)
               
               
                  Όλες οι εγκεκριμένες οινοποιήσιμες ποικιλίες αμπέλου
               
            
                  Σλοβακία
               
               
                  Όλες οι αμπελουργικές περιοχές (ζώνες Β και Γ)
               
               
                  Όλες οι εγκεκριμένες οινοποιήσιμες ποικιλίες αμπέλου